Lav et referat af nedenstående tekst:

Tekst:
Den danske mixeddouble bestående af Kamilla Rytter Juhl og Thomas Laybourn kom rigtigt godt fra start i den olympiske badmintonturnering. Det skete med en klar sejr over det indiske par Diju og Gutta i to sæt. Deres indiske modstandere skulle være den på papiret svageste modstander i fireholdsgruppen, men er trods alt rangeret som nummer 14 i verden. Derfor kunne de også sagtens have drillet danskerne, som imidlertid spillede enormt fokuseret og straffede den mindste blottelse. Det var inderne, der hele tiden måtte samle bolde op, og det danske par, der styrede kampen. Første sæt blev vundet 21-12 uden større besværligheder. I andet sæt kom modstanderne lidt bedre med og var kun et par point bagefter, men kunne ikke forhindre dansk sætsejr på 21-16. Åbningssejren betyder, at danskerne tog et pænt skridt på vej mod en kvartfinale. I den næste kamp møder de mandag det koreanske par Lee Yong Dae/Ha Jung Eun. Vinder de den, gælder det tirsdag en ren gruppefinale mod de tredjeseedede indonesere Tontowi Ahmad/Liliyana Natsir. De to bedste hold fra hver gruppe går videre til kvartfinalerne, hvor etterne møder en toer fra en af de andre grupper. /ritzau/

Referat:
Thomas Laybourn og Kamilla Rytter Juhl vandt deres første OL-kamp i mixeddouble.